kardosdrur/scandi-wiki huggingface dataset:
Tollundmanden

Tollundmanden er et usædvanligt velbevaret moselig, som blev fundet under tørvegravning i en mose ved Bjældskovdal den 6. maj 1950. Liget var så velbevaret, at fundet blev indberettet til politiet i Silkeborg.

Tollundmanden var omkring 30-40 år gammel, da han døde. Formentlig blev han hængt, da liget havde en løkke om halsen. Han levede i det 4. århundrede f.Kr., umiddelbart efter overgangen fra bronzealder til (keltisk) jernalder. En kulstof 14-datering foretaget i 2017 kunne fastslå, at Tollundmanden er død mellem år 405 og 384 før vor tidsregning.

Det står ikke klart, hvorfor han blev hængt. Måske var han forbryder, måske var det et menneskeoffer.

Tollundmanden er udstillet på Silkeborg Museum på Silkeborg Hovedgård. Kun hovedet, med et af verdens bedst bevarede ansigter, blev oprindeligt konserveret optimalt, mens dele af huden på kroppen er rekonstrueret på de oprindelige knogler. Den mørke hud og det røde hår er et resultat af ca. 2400 års ophold i et surt højmosemiljø. Man kan kun gisne om den virkelige hårfarve. Det gjorde en fransk ekspert i digitale ansigtsrekonstruktioner, Phillippe Froesch fra Visual Forensic, der i samarbejde med Silkeborg Museum på grundlag af rådata fra CT-scanninger af Tollundmandens ansigt fra 2002 har skabt en livagtig digital animation, der fra marts 2018 blev udstillet sammen med moseliget. Øjenfarve og hårfarve er dog et gæt, og Tollundmandens blev valgt som en "gennemsnitslig [sic], leverpostejagtig, nordisk type". Havde hans DNA været bevaret, havde man måske haft viden om de oprindelige farver.

Nobelprismodtager i litteratur 1995, Seamus Heaney fra Irland, har skrevet et digt om Tollundmanden.

Se også 
 Liste over moselig

Kilder og noter 
 Christian Fischer, ca. 2008: Tollundmanden og Ellingpigen (Silkeborg Museum).
 Christian Fischer, ca. 1976: Tollundmanden: gaven til guderne: mosefund fra Danmarks forhistorie (Silkeborg Museum) .
 Knud Andersen, ca. 1982: Historiens Veje: Vor egen historie 1.

Eksterne henvisninger 

 Side med meget fyldig beskrivelse af Tollundmanden og hans historie
 Silkeborg Museum
 Grundig information om Tollundmanden

Moselig
Moselig fra skandinavisk jernalder
Silkeborg
Arkæologiske fund fra Danmark
Helhest

Helhesten var ifølge folketro en kirkevare og spøgelsesagtig, trebenet hest, der varsler død, sygdom og ulykke.

Den skal være et genfærd af en hest, der blev begravet levende under grundvolden eller på kirkegården ved en kirkes grundlæggelse. Ved Søllested kunne kirketårnet ifølge sagnet, ikke stå førend man begravede en ét år gammel hvid hest nedenunder.

Overleveringen sagde, at hvis man så den, var man sikker på, at enten en i familien, venner eller en selv ville dø inden for kort tid. Det var selve synet af hesten, der var det skæbnesvangre; så hvis man kunne høre en trebenet hest nærme sig (angiveligt let genkendeligt på lyden), så var det om at lukke øjnene og komme væk.

Se også
 kirkelam
 gravso

Eksterne kilder/henvisninger 

Finnur Magnusson, Eddalaeren og dens oprindelse ..., 1826
Just Matthias Thiele, Danmarks Folkesagn, saml. af J.M. Thiele, 1843.
Danske sagn: afd. Ellefolk, nisser o.s.v. Religiøse sagn. Lys og varsler, Arhus Folkeblads Trykkeri, J. Zeuners Bogtrykkeri, Silkeborg Ny Bogtrykkeri (K. Johansen), 1893, vol.2 
Bengt Holbek, Iørn Piø : Fabeldyr og sagnfolk, Politikens håndbøger. Politiken, 1967, 512p. 
Jacob Grimm, Teutonic Mythology : Translated from the Fourth Edition with Notes and Appendix by James Stallybrass, George Bell and Sons, 1883, vol 2, p.844
Johann Samuel Ersch, Johann Gottfried Gruber, Moritz Hermann Eduard Meier, Hermann Brockhaus, Georg Hassel, W. Mueller, A. G. Hoffmann, August Leskien, Ludwig Friedrich Kämtz, Allgemeine Encyclopädie der Wissenschaften und Künste ..., F. A. Brockhaus, 1844, vol. 73, parts 19-20
Troldfolk.dk  - en guide til nordiske sagnvæsner

Overnaturlige væsner
Eidos Interactive

Eidos Interactive er en engelsk computerspilsudgiver grundlagt i 1990. Eidos ejes nu af SCi Entertainment Group, og ejer selv blandt andet Crystal Dynamics og danske IO Interactive.

Spil 

 Freedom Fighters

Legacy of Kain serien 
 Legacy of Kain: Soul Reaver (1999)
 Soul Reaver 2 (2001)
 Blood Omen 2 (2002)
 Legacy of Kain: Defiance (2003)

Hitman serien 
 Hitman: Codename 47 (2000)
 Hitman 2: Silent Assasin (2002)
 Hitman: Contracts (2004)
 Hitman: Blood Money (2006)

Deus Ex serien 
 Deus Ex (2000)
 Deus Ex: Invisible War (2003)
 Deus Ex: Human Revolution (2011)

Tomb Raider serien 
 Tomb Raider (1996)
 Tomb Raider II (1997)
 Tomb Raider III (1998)
 Tomb Raider: The Last Revelation (1999)
 Tomb Raider Chronicles (2000)
 Tomb Raider: The Angel of Darkness (2003)
 Lara Croft Tomb Raider: Legend (2006)
 Lara Croft Tomb Raider: Anniversary (2007)
 Tomb Raider: Underworld (2008)
 Tomb Raider (2013)

Etableret i 1990
Computerspilsvirksomheder fra Storbritannien
Major

Major (mellemste bøjning af : magnus for 'større') er en officersgrad i hær og luftvåben mellem kaptajn og oberstløjtnant. Majorgraden svarer til orlogskaptajn i Søværnet, til en Squadron Leader i RAF (også selvom vedkommende ikke leder en eskadrille) og en commandant i den franske hær (da major på fransk svarer til en chefsergent).

Major i forsvaret 
For at bestride stillingen som major skal man enten gennemgå Videreuddannelsestrin II (VUT-II) ved Forsvarsakademiet eller udnævnes gennem anciennitet. Kun en major med Videreuddannelsestrin II uddannelse vil efterfølgende kunne udnævnes til oberstløjtnant og højere grader. I Hæren bærer majoren én B-stjerne på hver skulder.

I Hæren er en major typisk stabschef i en bataljon, sektionschef ved en regiments/brigadestab eller stabsofficer i højre operativ stabe.

I Flyvevåbnet er en major chef for en flyvende eskadrille og tidligere en jord til luft-missileskadrille.

I Forsvarets Sundhedstjeneste vil overlæger, overtandlæger og overdyrlæger bære majordistinktioner.

I Hærhjemmeværnet og i Flyverhjemmeværnet kan en major være næstkommanderende ved et hjemmeværnsdistrikt. Majorer i Hjemmeværnet er ikke frivillige medlemmer, men aflønnede officerer og tjenestemænd.

En major (og Orlogskaptajn fra søværnet) vil i forsvarsministeriet, forsvarskommandoen eller en af forsvarets styrelser, typisk være sagsbehandler. 
Ydremer kan en major ligeledes være adjudant ved kongehusets adjudantstab.

Major rangeres ind i Rangfølgens klasse 4 

Tidligere fandtes der i den danske hær en sjældent brugt underopdeling i tertsmajor, sekondmajor og premiermajor.

Andre majorer 
 Lederen af et brandkorps er nogle steder brandmajor, 
 Fummelfingrede mennesker kaldes ofte for klodsmajorer.
 Lederen af et marcherende orkester er tamburmajor.

Kilder 

Militære titler
Titler i Rangfølgens klasse 4
B-stjerne

En B-stjerne benyttes i Hæren til personer med rang af major (1 B-stjerne) til oberster (3 B-stjerner). B-stjernen er større end C-rosetten (løjtnant til kaptajn) og mindre end A-stjernen (brigadegeneral til general).

Danmarks militær
Generalmajor

Generalmajor, også kaldet 2-stjernet general, er en militær rang i hære og luftvåben mellem brigadegeneral og generalløjtnant. Generalmajoren i Hæren bærer 2 A-stjerner på hver skulder. Graden svarer til en kontreadmiral i Søværnet.

Chefen for en division eller stabschefen ved et armekorps er typisk generalmajor. Chefen for en del-stab i en kommando, som fx Hærstaben i Værnsfælles Forsvarskommando, kan også have graden. Den militære chef for Hjemmeværnet er en generalmajor.

Graden svarer til Air Vice Marshal i RAF.

Gradstegn for generalmajor 
Danmark

Andre landes gradstegn for generalmajor

Kilde 

Militære titler
Titler i Rangfølgens klasse 2
Kommandørkaptajn

Kommandørkaptajn er en søofficersgrad svarende til graden oberstløjtnant i hæren. Kommandørkaptajn ligger mellem orlogskaptajn (svarer til major) og kommandør (svarer til oberst).

I Søværnet forkortes kommandørkaptajn KK. Cheferne for de største skibe i Søværnet; Thetis-klassen inspektionsskibe, Niels Juel-klassen korvetter, Absalon-klassen fleksible støtteskibe, frigatterne i Iver Huitfeldt-klassen, samt skolechefer og chefen for Søværnets Helikoptertjeneste har graden kommandørkaptajn.

I Forsvarets Sundhedstjeneste vil stabslæger af 2. grad bære kommandørkaptajnsdistinktioner.

Ifølge NATO er kommandørkaptajner OF-4 officerer. Commander i Royal Navy og i US Navy samt Fregattenkapitän i Bundesmarine er OF-4 officerer og svarer derfor til kommandørkaptajner.

Søværnets kommandørkaptajner hedder dog Commander senior grade på engelsk.

Kilde 

Militære titler
Titler i Rangfølgens klasse 3
Søofficerer
Generalløjtnant

Generalløjtnant er en tre-stjernet general og en militær rang i hære og luftvåben mellem generalmajor og general. Den er bredt brugt i flere lande og svarer til viceadmiral i marinen.

Generalløjtnanten bestrider i det danske forsvar en høj administrativ stilling. Stabschefen i forsvarskommandoen har altid rang af generalløjtnant/viceadmiral. Generalløjtnanter i Hæren bærer tre A-stjerner på hver skulder. I andre lande har en generalløjtnant kommandoen over et armékorps (2-4 divisioner ca. 50.000 mand).
 
Svarer til Air Marshal i RAF.

Danske gradstegn for generalløjtnant

Andre landes gradstegn for generalløjtnant (hær)

Kendte generalløjtnanter 
 George Washington - USAs første præsident og første mand i USA til at have denne titel.
 Winfield Scott - general i USA for 47 år og den anden mand i USA til at have denne titel.
 Ulysses S. Grant – nordstaterne.
 Kjeld Hillingsø – forfatter.
 Stonewall Jackson – sydstaterne.
 James Longstreet – sydstaterne.

Militære titler
Titler i Rangfølgens klasse 1
The Unforgiven

The Unforgiven er en single fra heavy metalbandet Metallica. Sangen kommer fra deres album Metallica også kaldet The Black Album.

Se også 
 The Black Album
 The Unforgiven II

Metallica-sange
Rhodotypos-slægten

Slægten Rhodotypos (Rhodotypos) er udbredt med en enkelt art i Østasien.

 Klatrende Rhodotypos (Rhodotypos scandens)

Rosen-familien
Ranunkelbusk

Slægten Ranunkelbusk (Kerria) er udbredt med en enkelt art i Østasien. Derfor skal beskrivelsen af slægtens forhold søges under beskrivelsen af denne art.

 Almindelig Ranunkelbusk (Kerria japonica)

Rosen-familien
Nellikerod

Slægten Nellikerod (Geum) er udbredt i Europa, Nordasien og Nord- og Sydamerika. Det er stauder med rosetstillede grundblade. Blomsterne bæres endestillet på bladbærende stængler. Her beskrives kun de arter, der er vildtvoksende, eller som bliver dyrket i Danmark.

 Russisk nellikerod (Geum aleppicum)
 Chiloënellikerod (Geum chiloense)
 Rød nellikerod (Geum coccineum)
 Nellikerodhybrid (Geum x heldreichii)
 Magellannellikerod (Geum magellanicum)
 Bjergnellikerod (Geum montanum)
 Engnellikerod (Geum rivale)
 Treblomstret nellikerod (Geum triflorum)
 Febernellikerod (Geum urbanum)

 Geum borisii
 Geum calthifolium
 Geum canadense
 Geum ciliatum
 Geum fragarioides
 Geum geniculatum
 Geum intermedium
 Geum jankae
 Geum japonicum
 Geum longifolium
 Geum macrophyllum
 Geum molle
 Geum oregonense
 Geum peckii
 Geum pentapetalum
 Geum perincisum
 Geum quellyon
 Geum radiatum
 Geum rossii
 Geum rupestre
 Geum strictum
 Geum ternatum
 Geum vernum

Noter
Hans Henrik Bærentsen

Hans Henrik Bærentsen (født 16. april 1956 i Virum, død 18. november 2021) var en dansk skuespiller og radiovært. Han var bl.a. kendt som Rasmus Radiomus (1992-1999) i DR's Godmorgen P3, guruen Amanda Djii i filmen Jydekompagniet, og han har desuden medvirket i en stor del af Wikke & Rasmussens produktioner, bl.a. Tonny Toupé Show, Sonny Soufflé Chok Show, Robin Hat, Hannibal & Jerry Flyvende farmor og Der var engang en dreng.

Han var yderst kendt fra "Familieteatret" hvor han har medvirket i forestillinger som Hodja fra Pjort, Orla Frøsnapper, Askepot, Jack & Bønnestagen, Kalle Blomkvist, Albert og i Gunnar Geertsens nyskrevne version af sin egen Bølle Bob som kunne ses på turné i hele landet fra oktober 2005.

Han spillede også en mængde roller i teaterensemblet "Focus" som spiller stationært og på turné i hele landet.

Desuden var han kendt for at lægge stemme til utallige tegnefilmsroller som f.eks. i Familien Addams, Powerpuff Pigerne, Sølvvinge, Monsters, Inc. Herbie for fuld udblæsning!, Noddy,The Flintstones, Prinsessen og frøen, Pingvinerne fra Madagascar, Teletubbies, Darkwing Duck, Den bestøvlede kat, Lucky Luke, Koslænget og hunden Jake i Eventyrtid som i 2015 kører på 6.sæson.

Han har desuden indlæst lydbøger, bl.a. Erik Brandts Erindringer, Junglebogen, Aladdin, Projekt Kerberos, Iqbal Farooq-serien og mange andre.

I 2005 blev han kontaktet af Energi Fyn, som leverer el til hele det sydfynske, i anledning af en reklamekampagne.
Her blev universet "Elmers EL" skabt i samarbejde med Wikke & Rasmussen.
Det blev til tre reklamefilm, som siden da har kunnet ses på de lokale tv-skærme på Fyn.
I april 2006 blev 10 nye, 12-sekunders spots produceret og i december 2006 endnu 5.

I 2006 på turné i hele landet – først som "løbehjulstyven" og læreren i Louise Schouws opsætning af Ole Lund Kirkegaards Frode og de andre Rødder som turnerer fra sidst i februar til sidst i marts, og senere med Focus Teaterproduktion fra april til maj, samt i Familieteatrets genopsætning af Astrid Lindgrens Karlsson på taget fra september til medio december.

I 2008 har han desuden haft hovedrollen i musikvideo for "MUSHI" ("Pay for Play") (YouTube).

Reklame for "Bliv Mere Værd" (Internet),

Reklamefilm for "Visit Denmark" – Tv/Norge – Internet,

Reklamefilm for "Stofa" Tv2/Tv3, reklamefilm for
"3" (Homer Simpson?).

I 2009 medvirker han i spillefilmen Skyskraber''

Gæsterolle i "Cellen" (planlagt premiere 2010 – Tv5)

2010 : som "Påskeharen" på dr.dk/haren.

2013 : Kong Chr. IV ved riddershowet "Riddere og Rædsler - Tøjhusmuseet/Kbh.

2012-2014 : Fast julemand i Tivoli og Frederiksbergcenteret.

videoen "80'eren" med Bikstok Røgsystem

Kilde

Eksterne henvisninger 
 Hans Henrik Bærentsens hjemmeside 
 

Skuespillere fra Danmark
Personer fra Virum
Den jyske Historiker

Den jyske historiker var et dansk tidsskrift for historisk forskning. Den jyske historiker var opfattet som et af landets førende faghistoriske tidsskrifter sammen med Historisk Tidsskrift og det idéhistoriske Slagmark. Tidsskriftet udsprang af miljøet omkring Historisk Institut på Aarhus Universitet, hvor det i februar 1969 så dagens lys. Indtil 1972 fungerede Den jyske Historiker primært som institutavis, men herefter var det udpræget et fagtidsskrift. I de første år bar det præg af artikler med fagkritisk, marxistisk udgangspunkt, men senere blev tidsskriftet karakteriseret ved ofte at præsentere nye metodiske og teoretiske tilgange til historiefaget. Derudover var tidsskriftet kendetegnet ved en bred international orientering kombineret med debat og aktuelle analyser af dansk historievidenskabs status.

Tidskriftet indeholdt artikler, og oversigter over dansk historieforskning samt kritiske anmeldelser om væsentlig litteratur om dansk historie. Hvert nummer var normalt tilknyttet et tema eller emneområde, som de enkelte artikler belyser på forskellig måde fx om mikrohistorie. Tidsskriftet blev nedlagt, men fortsætter i en vis form i det nye Temp, der fungerer som en videreførelse af Den jyske historiker, tidsskriftet Historie samt Nyt fra historien. Dette skete i 2010 på baggrund af ”de store og mange nye krav om internationalisering, bibliometrisk rangering og fagfællebedømmelse, som stilles til forskningstidsskrifter i dag.”

Noter

Eksterne henvisninger 
 Den Jyske Historiker 
Online hos Slægtsforskernes Bibliotek

Tidsskrifter om historie
Humanistiske tidsskrifter
Tidsskrifter fra Danmark
Slægtsforskningsprogram

Slægtsforskningsprogram er et computerprogram, der anvendes til at registrere, organisere og udgive genealogiske data til brug for slægtsforskning. Som et minimum kan et slægtsforskningsprogram registrere dato og sted for en persons fødsel, ægteskab og død, og gemmer relationer mellem enkeltpersoner til deres forældre, ægtefæller og børn. Desuden kan de fleste slægtsforskningprogrammer håndtere ekstra begivenheder i en persons liv, noter og fotos, kildehenvisninger mv. De fleste slægtsforskningsprogrammer kan desuden generere en række grafiske diagrammer og rapporter, som f.eks. stamtavler, anetavler, slægtsbøger, HTML-sider til Internettet o.lign. 

De fleste slægtsforskningsprogrammer kan importere og eksportere GEDCOM-standarden, hvilket er et fælles standardformat til håndtering af data indenfor slægtsforskning.

Typer af slægtsforskningsprogrammer 
Der findes forskellige typer af slægtsforskningsprogrammer. Nogle slægtsforskningsprogrammer er komplette programmer der indeholder alle nødvendige funktioner man har behov for indenfor slægtforskningen. Andres programmer er mere eller mindre specialiseret efter specifikke behov.

Visse programmer er f.eks. rettet mod bestemte religioner, og vil omfatte mulighed for at registrere flere detaljer som er relevante for netop denne religion. Andre programmer fokuserer på bestemte geografiske områder. Nogle programmer har fokus på import af digitale fotografier, og andre er i stand til at generere avancerede slægtstavler. 

De fleste slægtsforskningsprogrammer er installeret på den lokal computer, men med Internettets udbredelse, er der kommet et stigende udbud af web-baserede løsninger, som gør det muligt at arbejde med slægtsforskning på Internettet og samtidigt dele oplysninger med andre slægtsforskere. Der er derfor overordnet 3 typer af slægtsforskningsprogrammer:

 Slægtsforskningsprogram installeret på den lokale computer
 Slægtsforskningsprogram installeret på den lokale computer – uploader data til en web-baseret version af programmet
 Web-baseret slægtsforskningsprogram – hvor man udelukkende arbejder via internettet

Se også 
 Genealogi
Lysforurening

Lysforurening er en betegnelse for negative konsekvenser af "overskydende" eller "indtrængende" menneskeskabt lys. Nogle af disse konsekvenser er forringede muligheder for observationer af nattehimlen, spild af energi samt forstyrrelser i økosystemer.

Lysforurening truer ikke flora og fauna på samme måde som luftforurening og vandforurening. Fænomenet kan bedre sammenlignes med støjforurening, idet effekten forsvinder i samme øjeblik man slukker lyset. Desuden er påvirkningen af flora og fauna af en anden karakter end den, der stammer fra f.eks. luft- og vandforurening. F.eks. mener nogle forskere, at lysforurening kan påvirke dyrs adfærdsmønster i en sådan grad, at det medfører alvorlige forstyrrelser i de økosystemer de er en del af.

Energispild som følge af lysforurening kan have ikke ubetydelige samfundsøkonomiske og miljømæssige konsekvenser, da spild af energi er spild af penge og udsætter miljøet for belastninger, der kunne være undgået.

Lysforurening skyldes først og fremmest uhensigtsmæssig (eller direkte forkert) anvendelse af lys og/eller dårligt designede lys armaturer. Derfor er det ret let at forhindre lysforurening, ved f.eks. at anvende den mængde lys der er behov for og ikke mere, ved at benytte gode armaturer, ved at bruge tænd- /slukure og lignende.

Links 
 www.lysforurening.dk/
 International Dark Sky Association (IDA)
 Danmarks Naturfredningsforenings side om forurening med lys og lyd
 Nederlandsk netsted: www.platformlichthinder

Økologi
Astronomi
Forurening
Belysning
Rypelyng

Rypelyng (Dryas) (også kaldet: Fjeldsimmer) er en planteslægt, der er udbredt cirkumpolart, dvs. i et område rundt om Nordpolen, og i Nordamerika. Det er krybende og rodslående dværgbuske med vintergrønne, lappede og blanke blade. Blomsten er stor og 8-tallig. Her omtales kun de arter og den hybrid, som er vildtvoksende og dyrket i Danmark.

 Almindelig Rypelyng (Dryas octopetala)
 Grønlandsk Fjeldsimmer (Dryas integrifolia)

 Dryas x suendermanni
Agermåne

Slægten Agermåne (Agrimonia) er udbredt med 5 arter i Europa, Nordafrika og Asien. Det er hårede stauder med grundstillede rosetblade og oprette, blomsterbærende stængler. Bladene er fjersnitdelte og groft tandede. Blomsterne er små og gule, og de sidder samlet i endestillede klaser. Frugterne beholder deres underbæger, hvis behåring bliver til krumme børster. Her omtales kun de arter, som er vildtvoksende eller dyrket i Danmark.

 Almindelig Agermåne (Agrimonia eupatoria)
 Vellugtende Agermåne (Agrimonia procera)

 Agrimonia gryposepala
 Agrimonia parviflora
 Agrimonia pilosa
 Agrimonia pubescens
 Agrimonia repens

Ordet agermåne er et velkendt eksempel på en folkeetymologisk omdannelse – agrimonia har ikke noget at gøre med ager eller måne.

Rosen-familien
Manas International Airport

Manas International Airport  er den største og vigtigste internationale lufthavn i Kirgisistan. Den er beliggende 35 km nord for hovedstaden Bisjkek. Den er også hjemsted for US Air Forces base Transit Center at Manas under Operation Enduring Freedom og International Security Assistance Force. 

I 2012 betjente lufthavnen 1.056.000 passagerer.

Historie 
Lufthavnen blev etableret i 1974, som erstatning for Bisjkeks tidligere lufthavn som lå placeret syd for byen. Lufthavnen er opkaldt efter Manas fra kirgisisk epik. Det første fly landede i oktober 1974, og ombord var Sovjetunionens statsminister Aleksej Kosygin. Aeroflot blev første selskab som etablerede en fast rute til Moskva, da de 4. maj 1975 begyndte flyvninger imellem Domodedovo International Airport og Manas.

Ved Sovjetunionens opløsning og Kirgisistans selstændighed i 1991, blev lufthavnen og infrastrukturens vedligholdelse forsømt i næsten ti år. Samtidig havde der samlet sig over 60 forladte fly fra den sovjetiske tid. Alt lige fra helikoptere til store passagerfly var blev efterladt i den østlige ende af området.

Lufthavnen har en lufthavnsbygning med butikker og restauranter, bygget i sovjettiden. Forpladsen kan indeholde cirka 15 større fly.

US Air Force 
US Air Force ankom i december 2001 til Manas som en del af Operation Enduring Freedom og International Security Assistance Force. Amerikanerne havde af den kirgisiske regering fået tilladelse til at benytte lufthavnen, hvis de som gengæld ville hjælpe med at opgraderer lufthavnens faciliteter. Manas Air Base (nu Transit Center at Manas) opstod, og over 2.000 amerikanske soldater kom til basen.

Efter lejeaftalen med amerikanerne er der udført en masse vedligholdelse på basen, som ellers har ligget hen siden Sovjetunionens fald. Ligeledes er der opstillet en større mængde telthangarer, teltværksteder o.l. og bygget en teltby med alt fra indkøbscenter, træningscenter til brandstation og felthospital, der huser op til mere end 2.000 fuldt udrustede soldater. Der er også bygget et større amunitionsområde komplet med hangarer og så videre.

I 2009 erklærede den kirgisiske præsident Kurmanbek Bakijev at han ville lukke den amerikanske base. Meddelelsen kom efter løfter fra Rusland om finansiel støtte. Amerikanerne blev dog enige om en ny lejeaftale, hvor prisen steg til det tredobbelte. I 2011 kom der igen ny præsident i landet, og den nyvalgte Almazbek Atambayev meddelte i 2012 at amerikanerne skulle være uden af basen ved udgangen af 2014.

Referencer

Eksterne henvisninger 

 www.airport.kg - lufthavnens officielle hjemmeside 

Lufthavne i Kirgisistan
Etableret i 1974
Bisjkek
IO Interactive

IO Interactive (IOI) er et dansk firma, der udvikler computerspil. Firmaet er mest kendt for Hitman-serien, men står også bag spillet Freedom Fighters- og Kane & Lynch-spillene.

IO Interactive baserer deres spil på Glacier-spilmotoren, der er udviklet af firmaet selv.

Firmaet blev grundlagt i September 1998 og var et joint venture mellem det syv-mands udviklings team Reto-moto og Nordisk Film. IO Interactive blev købt af Eidos Interactive for GB£23 million i  Marts 2004, som dog senere selv blev købt af Square Enix og blev omdøbt Square Enix Europe i 2009. I Maj 2017 stoppede Square Enix med at finansiere IO Interactive, og søgte en ny køber. IO Interactive lavede et ledelsesopkøb i juni 2017, og var atter en uafhængig spiludvikler og beholdte rettighederne for Hitman-serien og Freedom Fighters-serien. IO Interactive har 200 mennesker ansat per. Januar 2021 og opererer med to datterstudioer: IOI Malmö i Malmö, Sverige og IOI Barcelona i Barcelona, Spanien.

Spil udviklet af IO Interactive

Referencer

Ekstern henvisning 
 IO Interactive

 
Danske virksomheder etableret i 1998